पशुओं में फैला खुरसिटा रोग
गांवभैंसा में पालतू पशुओं में फैले खुरसिटा रोग से जहां आधा दर्जन से अधिक पशुओं की मौत हो गई वहीं दर्जनों के चपेट में आने से पशु पालकों में चिंता बनी हुई है। ग्रामीणों का कहना है कि पशुओं को उपचार के लिए जब पशु चिकित्सकों के पास ले जाया जाता है तो वे उपचार किए जाने के बजाए पशु पालकों को टरका देते है।
उपसरपंच राजेन्द्र कुमार जैन ने बताया कि गांव भैंसा में पिछले एक पखवाडे से पालतू पशुओं में खुरसिटा रोग बना हुआ है जिसके चलते सूका पुत्र दिलशाद, मन्नो पुत्र गोवर्धन, कमरू पुत्र पपैया, छोटेलाल पुत्र जौहरी तथा हनीफ सहित गांव के आधा दर्जन से पशुपालकों के पालतू पशु मौत के शिकार हो गए वहीं गांव दर्जनों पशु इस रोग से पीडित हैं लेकिन पशु चिकित्सा विभाग द्वारा इस पर कोई ध्यान नही दिया जा रहा है।
उपसरपंच ने बताया कि पशु पालक अपने पशुओं को उपचार के लिए पशु चिकित्सक के पास लेकर जाते है तो पशु पालकों को खुरसिटा रोग का कोई भी उपचार नही होने की बात कह कर उन्हे टरका देते है जिससे ग्रामीणों में आक्रोश है। इस संबंध में ग्रामीणों ने जिला प्रशासन को भी पत्र भेजा है।
hin_Deva hin_Deva hin_Deva hin_Deva